PRAKTISKE OPPLYSNINGER:



FRAVÆR OG FRI:

* Husk å gi beskjed til SFO hvis barnet skal ha fri eller er sykt.
* Send melding eller ring. 4889 6647
* Beskjeder må komme innen kl 12, ellers er det vanskelig for oss å følge opp. Disse beskjedene skrives ned på ei liste som følger barnegruppa etter hvert som de flytter på seg.
* Vi sender ikke barn hjem/avgårde uten beskjed fra en voksen.
* Dere trenger ikke å gi beskjed om at barnet skal ha fri morninger.
* Husk det er ikke kulturskolen(dans, piano, sang eller gitar), barnehagen(gjensynsfest for 1. klasse) eller skolen sitt ansvar å gi beskjed til SFO at barnet deres skal på en aktivitet eller ikke. Det er deres ☺

LEVERING OG HENTING:

* Husk alltid å gi beskjed til en voksen om at dere tar barnet med dere. Dette gjelder spesielt i utetiden.
* Vi vil minne dere på at dere ALDRI må gå ifra bilen mens den er i gang.
* Vi har egen hentekontrakt som gjelder spesielt de barna som skal gå hjem til egne tider, eller skal avgårde på aktiviteter midt i SFO eller rett etterpå. Hvis det er endringer av tidspunkter må dette sendes skriftlig til SFO. (mail eller tekstmelding)

TURNUSORDNING:

* I Tau SFO er det mulig å la barna ha egne turnusordninger.
* I tillegg til Turid Damgaard i Strand Kommune så skal SFO ha turnusplan for hele skoleåret.

ENDRINGER/OPPSIGELSE AV PLASS:

* Endringsfristen/oppsigelsesfristen er på 2 måneder fra den 1. i måneden.
* Endringen/oppsigelse må skje skriftlig til Turid Damgaard i Strand Kommune eller via skjema på Strand Kommune sine nettsider under skole og utdanning.( se vedtekter for SFO)

NY PLASS:

* Søknadsskjema finner dere på Strand Kommune sine nettsider under skole og utdanning.
* Barnet vil få en velkomsthilsen fra SFO med oppstartsdato.

MAT OG DRIKKE:

* Vi starter dagen med et måltid som barna selv har med seg. Husk drikke.
* Barna har i tillegg anledning til å spise når de selv er sultne.
* Av erfaring oppfordrer vi foresatte til å markere et skille mellom skolemat og SFO-mat. Vi har opplevd at barn har spist opp all maten sin på skolen når de får med seg en stor matpakke.

KLESSKIFT:

* Det er bra for barna å ha klesskifte i SFO. Sokker ,undertøy, jumper og bukse.
* Barna er ofte blltt våte i skoletiden, og det er kaldt å gå uten sokker på det kalde gulvet.
* Uhell skjer, det er greit å være forberedt.
* Det er også viktig at barna er kledd etter været. Vi har utetid hver dag.

LANGDAGER:

* Tau SFO holder åpent i alle skolens ferier fra kl 07 – 1630.
* Påmeldingsskjema til de forskjellige ferier, blir lagt ut på nett i god tid.
* Se vedtekter for pris.

PLANLEGGINGSDAGER:

* Vi har 5 planleggingsdager i året.
* Vi vil legge de fleste av våre planleggingsdager samtidig med skolen.

